**JÁTÉKOS MÓDSZEREK A KÖRNYEZETI NEVELÉSBEN**

1 alkalmas 5 órás képzés

A képzés helyszíne: Katolikus Pedagógiai Intézet

1068 Budapest, Városligeti fasor 42.

A képzés ideje: **2018. február 28.** 10 órától 14.30 óráig

A képzés előadói: **Aczél Gergely** környezeti nevelő

Tematika:

Világunk fejlődési iránya egyre inkább elszakít bennünket természeti környezetünktől, és már alig akad olyan színtere a mindennapjainknak, ahol megtapasztalhatnánk annak elemeit, tulajdonságait. Ne csodálkozzunk hát, ha a gyermekeink sikítva futnak el egy boszorkánylepke elől, vagy ha nem ismerik fel melyik növény a csalán az út szélén. A mi munkánk bevezetni őket a természet szépségébe, de ennek módja is egyre nehezebb. Felgyorsult világunk a gyerekeinkre is hatással van, és míg a 90-es években egy diaképes vetítéssel el lehetett őket varázsolni, ma erre már csekély az esély. A folyamatosan változó környezetünkben, a folyamatosan változó gyerekekhez kell megtalálnunk azt a környezetnevelői módszert, amivel sikerülhet megérintenünk őket és maradandó élményt nyújtanunk. Ez egy mindennapi kihívás, de vannak praktikák, amikkel sikerrel járhatunk. Ne felejtsük azonban el, hogy nekünk is állandóan igazodnunk kell, és tanulnunk kell, hogy mindig a legmegfelelőbb módszereket tudjuk alkalmazni gyermekeinkhez.

Amit nyújtunk:

* Bevezetés a környezeti nevelés ágaiba, módszertanába.
* Egy működő környezetnevelői program bemutatása.
* Alkalmazható ötletek a gyakorlatban-interaktív játékok, szemléltetőeszközök a környezettudatosság jegyében
* Workshop a környezeti nevelés megvalósítása a gyakorlatban, ötletek tippek, tapasztalatok